b'\n_START_ARTICLE_\nBalboa (valiuta)\n_START_SECTION_\nIstorija\n_START_PARAGRAPH_\nBalboa pakeit\xc4\x97 Kolumbijos pes\xc4\x85 1904 m., i\xc5\xa1 karto po \xc5\xa1alies nepriklausomyb\xc4\x97s paskelbimo. Balboa buvo susieta su JAV doleriu (kuris yra teis\xc4\x97ta mok\xc4\x97jimo priemon\xc4\x97 Panamoje) santykiu 1:1 nuo jos \xc4\xafvedimo ir cirkuliavo kartu su doleriais.\n_START_SECTION_\nMonetos\n_START_PARAGRAPH_\n1904 m. buvo i\xc5\xa1leistos 2\xc2\xbd, 5, 10, 25 ir 50 centisim\xc5\xb3 nominalo sidabrin\xc4\x97s monetos. \xc5\xa0ios monetos buvo susieti pagal svor\xc4\xaf su 25 gram\xc5\xb3 50 centisim\xc5\xb3 moneta, nukaldinant 2\xc2\xbd centisim\xc5\xb3 monet\xc4\x85 1\xc2\xbc gram\xc5\xb3 svorio. Jos ma\xc5\xbeas dydis paskatino monet\xc4\x85 vadinti \xe2\x80\x9ePanamos piliul\xc4\x97\xe2\x80\x9c arba \xe2\x80\x9ePanamos perlas\xe2\x80\x9c. 1907 m. buvo i\xc5\xa1leistos vario nikelio \xc2\xbd ir 2\xc2\xbd centisim\xc5\xb3 monetos, o 1929 m. i\xc5\xa1leista to paties lydinio 5 centisim\xc5\xb3 moneta. 1930 m. i\xc5\xa1leistos 1/10, \xc2\xbc ir \xc2\xbd balboa monetos ir 1931 m. - 1 balboa moneta, kurios buvo identi\xc5\xa1ko dyd\xc5\xbeio ir sud\xc4\x97ties, kaip atitinkamos JAV monetos. 1935 m. i\xc5\xa1leistos bronzin\xc4\x97s 1 centisimo monetos ir 1\xc2\xbc centisimo monetos, nukaldintos 1940 m._NEWLINE_1966 m. Panama, kaip ir JAV, pakeit\xc4\x97 savo sidabrines monetas vario nikelio lydinio dengtomis variu 1/10, \xc2\xbc balboa ir .400 grynumo \xc2\xbd balboa monetomis. Tais metais 1 balboa monetos buvo i\xc5\xa1leistos pirm\xc4\x85 kart\xc4\x85 nuo 1947 m. 1973 m. buvo i\xc5\xa1leistos vario nikelio lydinio dengtos variu \xc2\xbd balboa monetos. Tolimesni 1 balboa monet\xc5\xb3 leidimai buvo daromi nuo 1982 m. ir buvo i\xc5\xa1 vario nikelio lydinio bei nebuvo ma\xc5\xbeinamas dydis._NEWLINE_Dabartin\xc4\x97s 1 ir 5 centisim\xc5\xb3 bei 1/10, \xc2\xbc ir \xc2\xbd balboa monetos yra t\xc5\xb3 pa\xc4\x8di\xc5\xb3 svorio, matmen\xc5\xb3 ir sud\xc4\x97ties, kaip ir, atitinkamai, 1, 5, 10 ir 25 JAV cent\xc5\xb3 ir 1 JAV dolerio monetos.'